Lluís Rabell i Rosa Lluch fitxen per una plataforma a l'òrbita del PSC\nBarcelona. Dilluns, 26 de Juliol 2021. 13:43\nEl PSC i les plataformes que orbiten al seu voltant continuen amb la voluntat de sumar per tal de perpetuar l'hegemonia dins de l'espai unionista a Catalunya. I això passa, també, per mirar a la seva esquerra i seduir alguns dels actius més crítics amb l'independentisme.\nD'aquesta manera s'entén el fitxatge de Lluís Rabell i Rosa Lluch per Portes Obertes del Catalanisme, una plataforma a l'òrbita dels socialistes. Rabell passarà a ocupar una de les vicepresidències, juntament amb Jordi Menéndez (que ostentarà també la tresoreria) i l'exprimer secretari del PSC Pere Navarro. Per la seva banda, Lluch ocuparà una de les vocalies.\nRabell va liderar els comuns durant la XI legislatura al Parlament sota la marca de 'Catalunya Sí Que Es Pot', amb Joan Coscubiela de número dos. Ambdós es van mostrar molt crítics amb les formacions independentistes i, al llarg dels anys, han anat extremant la seva hostilitat contra mesures que els mateixos comuns defensen com és el dret a l'autodeterminació.\nLluch va ser candidata d'En Comú Podem a les passades eleccions espanyoles per Girona. No va obtenir l'escó. Abans, havia estat candidata per ser diputada al Congrés dels Diputats a les eleccions de l'abril de 2019 per la circumscripció de Barcelona. Al novembre ho va tornar a provar com a primera candidata d'En Comú Podem al Senat per Barcelona.\nPortes Obertes del Catalanisme vol enfortir així el seu compromís amb el diàleg i la negociació entre l'Estat i la Generalitat. De fet, una declaració aprovada per la nova junta defensa l'indult als líders independentistes empresonats i l'acostament entre Executius com a "passes inicials en la bona direcció" i insta les parts a fer que la taula de diàleg "arribi a bon port".\nA l'òrbita socialista\nPortes Obertes del Catalanisme és una associació creada l'any 2016 amb l'objectiu de "superar la situació de paràlisi institucional i divisió social que viu Catalunya" arran de l'immobilisme del PP de Mariano Rajoy i de la "unilateralitat independentista". Així doncs, es defineix com una organització catalanista a favor de "refer la lleialtat institucional i restablir les vies de diàleg i l’entesa" entre Catalunya i l'Estat mitjançant "la millora de l'autogovern".\nTot i definir-se com quelcom independent dels partits, Portes Obertes del Catalanisme compta amb personalitats a l'òrbita socialista, com el seu president, Mario Romeo Garcia, qui també és Secretari del Patronat de la Fundació Ernest Lluch des de la seva creació (2001). Com s'ha dit, un dels seus vicepresidents és Pere Navarro Morera, exprimer secretari del PSC.\nel nou govern Una entitat de l'òrbita socialista demana pactar amb ERC Marc González


No a la nova retallada salarial al Grup Z | Sindicat de Periodistes de Catalunya\nEls responsables del Grup Z han plantejat als representants dels treballadors una nova retallada salarial per fer front als deutes bancaris pendents de pagament. El Sindicat de Periodistes de Catalunya / Sindicat de Professionals de la Comunicació (SPC) s'oposa a aquesta decisió perquè considera que els treballadors ja han pagat prou els desgavells financers comesos pels directius del grup. La direcció empresarial vol consolidar les rebaixes salarials pactades com a temporals per transformar-les en permanents i, a més, en planteja de noves a afegir a les ja posades en pràctica.\nFins ara, els treballadors del grup Z han perdut des del 2012 una mitjana del 10% del seu sou. A més, des del 2008 no hi havia hagut cap increment salarial. Ara la proposta que han presentat al comitè intercentres és d'una nova rebaixa salarial mínima del 5% a la redacció i del 10% en altres col·lectius de l'empresa –combinada amb una reducció de jornada proporcional– més la supressió total o parcial de determinats plusos i complements. Això faria que la retallada arribés en alguns casos a ser del 25%. Si es té en compte les no actualitzacions de l'IPC entre 2008 i 2012, alguns dels treballadors podrien arribar a una pèrdua de poder adquisitiu pròxima al 50%. Però a més, també volen acomiadar treballadors en alguna de les empreses del grup, dos a Zeta Gestión de Medios, i nou al diari Sport.\nAquesta situació ratifica allò que fa temps portem denunciant des del sindicat: la mala gestió empresarial al Grup Z. L'argument és que el pla per satisfer el deute contret amb els bancs no s'ha complert. Cal recordar que una part considerable d'aquest deute –prop de 30 milions d'euros– prové essencialment de les quantitats no pagades a Hisenda als anys noranta, quan el grup guanyava força diners. Si llavors s'haguessin afrontat les obligacions fiscals com corresponia i no deixant-les a l'atzar de les aliances polítiques dels editors, ara la motxilla seria molt menys feixuga i, per tant, potser no caldrien les rebaixes continuades dels sous dels treballadors. L'SPC considera que els treballadors ja han fet prou sacrificis per garantir la viabilitat del grup Z. Ara cal buscar altres fórmules per assolir els reptes financers del hòlding que no siguin carregar de nou els neulers sobre la part més feble.\nNo més rebaixes salarials al Grup Z!


2 Cuetes: Una obra d’art\n4 La Neus: La gran collita de cireres\n8 Juguem! La casa de les marietes\n10 Tot són… Tots surten de l’ou\n12 El taller: En Supercullerot menja-sopes\n14 El conte: El do de l’Amadeu\n18 La natura: El macaco negre\n22 El rodolí / Cal saber-ho!\n23 Rut i Piu: La síndria\n24 Les coses: La brúixola\n28 En Jan de l’Ós va al mercat\nEl macaco negre\nGonçal Luna i Iñaki Relanzón ens expliquen moltes curiositats d’aquest animal tan simpàtic.\nAquest mes, llibres de ratolins! Mireu quina tria n’ha fet Glòria Gorchs.


Detinguts per robar un camió de begudes per valor de 20.000 euros | Diari de Sant Adrià\nDetinguts per robar un camió de begudes per valor de 20.000 euros\nRedacció - 26/03/2017\nEls Mossos d'Esquadra van detenir el dilluns 13 de març a Sant Adrià de Besòs dos homes com a presumptes autors d’un robatori amb força en una empresa de distribució de begudes ubicada a Cornellà de Llobregat i un altre home com a presumpte autor d’un delicte de receptació. Els detinguts, amb edats entre 19 i 42 anys, són de nacionalitat croata, paquistanesa i romanesa i veïns de Barcelona i Badalona.\nEls autors haurien sostret els fusibles del quadre elèctric de la nau, esgotant la bateria de l’alarma i evitant així la seva activació. Una pràctica extremadament perillosa pel risc de descàrrega elèctrica. Una vegada inutilitzada l’alarma, els autors haurien accedit a l’empresa i haurien forçar la caixa forta, d’on haurien sostret prop de 6.000 euros i un camió carregat de begudes amb un valor de 20.000 euros.\nQuan els investigadors estaven a l’empresa recercant indicis dels fets, van tenir coneixement que el camió sostret es trobava descarregant el material a l’interior d’una nau d’un polígon industrial de Sant Adrià del Besòs. Immediatament, agents de la comissaria de Sant Adrià del Besòs es van adreçar al lloc i van comprovar que efectivament es tractava del camió sostret. Tanmateix hi havia dos homes que el portaven i que l’estaven descarregant.\nFinalment els investigadors van detenir al responsable de la nau per la compra de material sostret i els dos homes que portaven el camió com a presumptes autors del robatori amb força a la nau. Els tres detinguts van passar a disposició judicial i van quedar en llibertat amb càrrecs.


El TecnoCampus i la UPF apropen la universitat a alumnes de batxillerat amb escassos referents universitaris - Ajuntament de Mataró\nEls estudiants del TecnoCampus faran de mentors dels alumnes de l'Institut Miquel Biada\nEl TecnoCampus col·labora amb la Universitat Pompeu Fabra, a la qual estan adscrites les seves escoles universitàries, en el projecte Horitzons, un programa de voluntariat que pretén facilitar referents i algunes estratègies universitàries a alumnes de batxillerat sobre què suposa estudiar a la universitat i com fer-ho.\nÉs la primera vegada que estudiants del TecnoCampus hi participaran com a mentors, en una prova pilot que es desenvoluparà a Mataró de la mà de l’Institut Miquel Biada. El programa l’han presentat aquest migdia el regidor d’Ensenyament, Miquel Àngel Vadell; la directora de serveis i projectes universitaris del TecnoCampus, Montserrat Vilalta; la representant del Centre per a la Innovació en Aprenentatge i Coneixement de la Universitat Pompeu Fabra, Carme Hernández; i la directora de l’Institut Miquel Biada, Fàtima Prat.\nEl projecte Horitzons és un programa d’innovació i transferència social que va néixer arran de l’interès d’un conjunt de professionals i docents de la UPF en l’àmbit de la responsabilitat social universitària. El programa busca motivar els joves, desmitificar la universitat i fer-la més propera, entre sectors socials que hi estan poc familiaritzats. Tot això s’aconsegueix a través de sessions i xerrades que un equip d’estudiants voluntaris realitza als instituts, on es treballen diferents competències i s’ofereixen recursos d’aprenentatge que compensen la manca de referents i el potencial risc d’abandonament dels estudis universitaris que encetin posteriorment.\nPer la seva banda, els estudiants voluntaris del TecnoCampus treballaran competències com el compromís social, la competència comunicativa, el treball en equip, la planificació i l’empatia. La seva participació es reconeix amb dos crèdits de Reconeixement d’Activitats Universitàries (RAC).


Tarda de castells a Constantí, la Fatarella i la Mora\nConstantí, la Fatarella i la Mora centren el dissabte casteller\nLa novetat més destacada ha estat el primer pilar de 6 dels Xiquets de Tarragona\ndissabte, 4 d’agost 2018 - 21:17h\nPrimer pilar de 6 de l'any dels Xiquets de Tarragona a Constantí | Xiquets de Tarragona\nEl primer cap de setmana d’agost no té programades massa actuacions, però la tarda de dissabte ha deixat aspectes destacats a les festes majors de Constantí, la Fatarella i la urbanització tarragonina de la Mora.\nA Constantí, el carrer Major ha acollit l’actuació de la festa major d’estiu amb els Xiquets de Tarragona i els Xiquets del Serrallo.\nTot i alguna baixa, els Xiquets de Tarragona han ofert el màxim que podien donar. Han obert la diada amb el 2de7. A la segona ronda, han plantat el 4de8, el que seria el seu millor castell de la tarda. A la tercera ronda, han completat el 5de7. A la ronda de pilars, han fet l’aleta al primer pilar de 6 de la temporada.\nEls matalassers tornaran a actuar diumenge a la tarda als Pallaresos acompanyats dels Castellers de Sant Pere i Sant Pau i els Nois de la Torre. S’espera que els de Sergi Feijoo puguin oferir millor resultat que el d’aquesta tarda a Constantí.\nPer la seva banda, els Xiquets del Serrallo han completat la clàssica de set amb el 3de7, el 4de7 i el 2de6.\nCastell de vuit de Sant Pere i Sant Pau a la Fatarella\nUn any més, els Castellers de Sant Pere i Sant Pau han actuat a la Fatarella, una plaça que sempre els ha donat resultat. Els del barri tarragoní han descarregat el 3de8, el 2de7 i el 4de7 amb l’agulla. A la ronda de pilars, han alçat el pilar de 6. Diumenge als Pallaresos, els de David Lobo esperen portar els dos castells bàsics de vuit.\nRodatge de la Joves de Valls a la Mora\nEl passeig de la platja de la Mora (Tarragona) ha acollit la diada castellera de festa major amb la Colla Joves Xiquets de Valls, els Tirallongues de Manresa, els Nois de la Torre i els Castellers d’Altafulla.\nLa Joves de Valls, encara amb l’eufòria de la Firagost, s’ha pres la jornada amb tranquil·litat. Els del carrer d’en Gassó han completat el 4de8, el 3de8 i el 7de7.\nEls Tirallongues de Manresa, que tot just tornaven de vacances, han tingut forces portar el 4de8 fins a la urbanització tarragonina. La colla de la capital del Bages també ha descarregat el 5de7 i el 4de7 amb l’agulla.\nEls Nois de la Torre també han ofert un bon paper a la Mora. Els de la camisa blau cel han descarregat el 3de7 amb l’agulla, el 4de7 i el 3de7.\nFinalment, els Castellers d’Altafulla han plantat el 4de6 amb l’agulla, el 2de6 i el 3de7.\nXiquets de Tarragona Xiquets del Serrallo Castellers de Sant Pere i Sant Pau Colla Joves Xiquets de Valls Castellers d'Altafulla Nois de la Torre castellers


«Fires amb cor» recull 5.000 euros amb la venda de polseres | NacióGirona\n«Fires amb cor» recull 5.000 euros amb la venda de polseres\nper Redacció, 4 de novembre de 2012 a les 21:53 |\nLa formació d'un cor a les escales de la Catedral, era un dels actes de «Fires amb cor» Foto: Joan Guirado\nLa ciutat de Girona s'ha bolcat en ajudar als més desafavorits durant la celebració de les fires i festes de Sant Narcís en la campanya solidària 'Girona, Fires amb cor' impulsada per Càritas. L'entitat ha recollit uns 5.000 euros amb la venda d'unes 2.000 polseres solidàries que tenien un preu mínim de dos euros. Des del 27 d'octubre i fins al 4 de novembre, l'organització ha realitzat activitats benèfiques com una taula rodona, la creació d'un cor gegant a les escales de la Catedral i ha recollit donatius puntuals a l'estand de la Fira de Mostres. Cada dia, un membre de l'entitat s'ha fet càrrec del compte de Twitter i ha narrat el seu dia a dia durant aquestes festes gironines.\nEl director de Càritas Diocesana de Girona, Ramon Barneda, ha detallat que van crear la campanya 'Girona, Fires amb cor' per visualitzar una "realitat crua" que existeix a la població. "Volíem que els ciutadans veiessin que hi ha molta gent que no pot gaudir de les festes i fires amb normalitat perquè no tenen recursos", ha apuntat Barneda.\nPer aquest motiu, des d'aquesta entitat van decidir impulsar tota mena d'actes per "conscienciar" a la població sobre la importància de la solidaritat. "Més que recollir diners, aquests dies ens han servit per fer nous contactes, nous socis i arribar a més gent", ha destacat el president de Càritas. Segons Barneda, l'entitat ha aconseguit vendre gairebé les 2.000 polseres solidàries que havien encarregat i estimen que els beneficis poden arribar a uns 5.000 euros. "Cada polsera tenia un preu mínim de dos euros però hi ha gent que ha pagat deu o quinze euros per cada una d'elles", ha assenyalat el president.\nD'altra banda, l'organització també ha volgut fer arribar el seu missatge mitjançant les xarxes socials. Cada dia, des del 27 d'octubre i fins aquest 4 de novembre, un membre de Càritas s'ha fet càrrec del twitter de l'entitat i ha explicat com vivia aquell dia de les Fires de Sant Narcís. "Ha estat una bona iniciativa perquè ens ha permès apropar-nos al jovent, visualitzar la nostra causa i mantenir un contacte intens", ha ressaltat el secretari general de l'entitat, Martí Batllori.\nCàritas no ha estat l'única entitat que ha realitzat activitats per recollir donatius i aliments per als més necessitats. El Banc d'Aliments també ha realitzat un concert benèfic ha efectuat diverses recollides de productes bàsics com arròs, oli o llet. No obstant això, l'organització assegura que encara no té xifres concretes i tampoc tenen constància del nombre de gots que s'han venut a la zona de barraques. Aquest any, la Comissió de la Copa va decidir que entregaria mig euro de cada got reciclable que es vengués al Banc d'Aliments. L'any passat es van vendre uns 60.000 gots durant les Fires, si enguany es mantingués la dinàmica, es podria arribar a recaptar uns 30.000 euros per a projectes del Banc d'Aliments.\nSocietat, «fires, cor», recull, 000, euros, venda, polseres, Sant Narcís


Club 12: Resum de les tertúlies de gener i febrer |\nJa fa un parell de mesos que les tertúlies del ‘Club 12’ estan en marxa. Un dimecres de cada mes, a l’Arcàdia Cafè Cultural, ens reunim els col·lectius Hotel Elèctric i Processus Creatius i tots aquells que tinguin ganes de compartir el vespre amb nosaltres, i conversem sobre diferents temes relacionats amb el cinema, l’art, la cultura i el pensament.\nCada mes proposem un tema i un “moderador” que introdueix la tertúlia. A la trobada de gener, va ser en Francesc Alarcón, de Processus Creatius, l’encarregat de parlar-nos sobre la segona nouvelle vague, la generació de cineastes francesos sorgits més enllà de de Truffaut i Goddard. Vam poder conèixer aspectes de l’obra de Maurice Pialat o Philip Garrell, entre d’altres, amb alguns exemples pràctics trets de les seves pel·lícules.\nLa tertúlia de febrer ha estat dedicada a l’Expressionisme Alemany. En aquesta ocasió, la introducció ha anat a càrrec de Sandra Sàrrias (Processus Creatius) i Jesús Gonzàlez (Hotel Elèctric). La Sandra va parlar de l’expressionisme dins l’art i les influències filosòfiques i estètiques d’aquest moviment, mentre que en Jesús ens va situar en el context històric i ens va parlar de l’expressionisme alemany al cinema.\nCategoria : arcàdia, club 12, expressionisme, mataró, nouvelle vague, processus creatius\n← #FanFòrum #LesMis: Recull de Premsa\nSetmana Retrofuturista de Barcelona: nit de cinema retrofuturista →


Radeon HD 7990 revisió: la potència de doble GPU d’AMD inicia un renaixement dels jocs - Informàtica\nRevisió de Radeon HD 7990: la potència de doble GPU d’AMD inicia un renaixement del joc\nQuan Nvidia va llançar el GeForce GTX 690 fa gairebé un any, la saviesa convencional va predir que AMD respondria amb una versió de GPU dual del Radeon 7970. Això no va passar. Fins i tot quan Nvidia va seguir amb una segona GPU de 1000 $ sense precedents al febrer, la GTX Titan, no hi havia cap paraula oficial sobre si AMD respondria o no amb una targeta pròpia de 1000 $. Avui, això canvia. AMD ha decidit que vol jugar al segment de 1000 dòlars aquest cicle, al cap i a la fi, i ha unit el seu propi HD 7990 oficial perquè això passi.\nL'HD 7990 consta de dos 7970s asseguts un al costat de l'altre en un sol PCB. La diferència entre aquesta targeta i els HD 7990 “no oficials” d’empreses com Asus i PowerColor? A un nivell alt, no gaire. Tant les versions no oficials com les oficials utilitzen un xip de connexió PCIe 3.0 de 48 carrils de PLX per gestionar la comunicació entre GPU, el PowerColor i l’AMD 7990 funcionen a velocitats de rellotge / memòria similars, i les tres targetes són una implementació completa de Tahití (32 CUs, 2048 nuclis de sombra, bus de memòria de 384 bits).\nEl que fa que l’HD 7990 oficial sigui interessant és el fet que la nova targeta d’AMD consumeix molt menys energia que algunes de les alternatives. La solució de PowerColor, per exemple, és una targeta de triple amplada que requereix tres connectors PCI-E de 8 pins. El 7990 d’AMD només funciona i encaixa els xips en un refrigerador de doble ranura. Els rellotges bàsics i les freqüències de memòria són allà dalt amb el que s’esperava de dues targetes que funcionen a Crossfire; no hi ha pena per deixar caure les fitxes un al costat de l’altre.\nL'altra diferència entre les targetes no oficials i les oficials és l'assignació del port. La targeta PowerColor oferia dos connectors DVI, dos connectors mini-DisplayPort i un port HDMI. La versió d’AMD, en canvi, només té un sol port DVI i 4x ports mini-DP. Això vol dir que si voleu utilitzar tres monitors per jugar, haureu de treure entre 25 i 30 dòlars per adaptador per a un dongle DVI a mini DisplayPort. Necessitareu un actiu adaptador, no pas pas, i els informes indiquen que és una bona idea obtenir la vostra elecció de la llista d’AMD.\nNever Settle va per fallida\nDes de la tardor passada, AMD ha incorporat alguns jocs sòlids amb les seves targetes de vídeo HD 7700-7900. Per a l’HD 7990, Team Red s’ha tornat una mica boig. Compreu una d'aquestes GPU de 1.000 $ i obtindreu còpies de:\nDeus Ex: Revolució humana\nAls preus actuals, això suposa poc més de 300 dòlars en videojocs. És el millor paquet de jocs que hem vist mai al camp del fabricant. Valuebviament, el valor final depèn de si és propietari o no de jugar a aquests jocs, però això és tot bé títols. BioShock Infinite és un rival fort per al Joc de l'Any del 2013. Tomb Raider està ben vist, Deus Ex: Revolució humana és increïble (si és una mica vell), i la resta de títols són almenys dignes.\nAMD clarament està duplicant el paquet Never Settle i, per extensió, el seu compromís amb els jocs. Això és particularment interessant tenint en compte alguns dels resultats dels que parlarem avui.\nmillor compra fbi\ntesla milles per kwh


Iraq: ignomínia per a Bush jr, per a Blair... i per a Aznar, què? - BARCELONA RADICAL\nIraq: ignomínia per a Bush jr, per a Blair... i per a Aznar, què?\nSi el Brexit és el resultat de la pèrdua de fe en el sistema pels qui no tenen res a perdre, l’Iraq en va posar els fonaments. I així ho ha certificat ara el llargament esperat informe de la comissió Chilcot, que estableix que el Regne Unit va anar a la guerra quan les opcions pacífiques encara no havien estat esgotades, quan no estava demostrat que Saddam tingués armes de destrucció massiva, quan l’ONU estava buscant una sortida al conflicte, quan l’exèrcit britànic no estava degudament preparat, i quan no hi havia cap pla per a l’endemà, com tampoc no n’hi ha ara per escenificar la sortida d’Europa.\nI tot per una promesa, la que Tony Blair li va fer a George W. Bush de “ser al seu costat, passi el que passi”, calculant encertadament que el seu interès personal (com s’ha demostrat amb el seu posterior enriquiment) consistia a posar-se del costat dels Estats Units quan, després de l’11-S, el president nord-americà va traçar una ratlla a l’ arena per separar amics i enemics. I, menys encertadament, que l’interès de la Gran Bretanya passava per preservar la sobrevalorada “relació especial” amb Washington, en comptes de seguir el sentit comú i les resolucions de l’ONU.\nNúmeros, que en aquest cas són importants. Set anys, els que sir John Chilcot ha trigat a elaborar l’informe (es diu aviat). Dos milions i mig de paraules, tres vegades més que les obres completes de Shakespeare. Deu milions de lliures, el que li ha costat a l’erari (és a dir, als contribuents) enmig de la més severa política d’austeritat que ha viscut aquest país des del final de la Segona Guerra Mundial. Mil euros, el que els membres del comitè han cobrat al dia per la seva feina. I això, siguem francs, per ratificar el que ja tothom sabia, i el que havien establert tres processos anteriors. Li queda a algú cap dubte de per què hi ha un divorci entre la gent i el sistema?\nPerò, en la llarga i inacabada sessió de psicoanàlisi dels britànics amb la seva història recent, hi ha coses que no és sobrer repetir una i mil vegades, i és el que fa l’informe Chilcot. Que Blair li va dir a Bush que “millor actuar ara i justificar més tard”. Que va coordinar amb Aznar una estratègia d’imatge per donar la impressió que feien tot el possible per evitar la guerra. Que l’aparell de seguretat i intel·ligència va ser pressionat per Downing Street per arribar a les conclusions que el primer ministre desitjava. Que ministres i diputats van ser intimidats per sufocar qualsevol indici d’oposició. Que els dubtes del Ministeri de Justícia sobre la legalitat de la guerra van ser ocultats. Que no hi va haver mai míssils nuclears iraquians preparats per arribar a territori britànic en 45 minuts, com es va dir. Que les conseqüències de la invasió van ser mal calculades. Que el conflicte ha contribuït a l’auge del fonamentalisme islamista, i de grups com Al-Qaida. Que almenys 160.000 iraquians van morir com a resultat directe dels atacs, i més d’un milió de persones es van quedar sense llar. Algú en dóna més? En la categoria de desastres de la política exterior britànica està a dalt de tot, al costat del fiasco de Suez i la pèrdua de les colònies nord-americanes. I ara, potser, el Brexit, tot i que per aquesta valoració encara haurem d’esperar.\nBlair, a qui no li va faltar mai retòrica sinó en tot cas li va sobrar, va convocar una roda de premsa de gairebé una hora per defensar-se amb dents i ungles d’unes crítiques punyents que encara han deixat més tocada la seva reputació. El seu llegat polític està per terra, fet miques, com una vaixella de porcellana de Sèvres que se li hagués caigut a la serventa. D’aquell ídol de la socialdemocràcia que va convertir el Labour en un partit de centredreta no queden ni les ombres. El laborisme està a punt de partir-se en dos. A Escòcia, part dels seus seguidors han trobat refugi en l’independentisme. A Anglaterra, en l’UKIP. Les bases i el grup parlamentari no tenen res a veure.\nL’ex-primer ministre va acceptar la “responsabilitat” de la guerra i va dir que sentia “més penediment i dolor del que pensen” per les seves conseqüències. Però la va justificar per enèsima vegada com un mal menor per –en un llenguatge que ja sembla molt gastat– “alliberar el poble iraquià del dimoni de Saddam i donar-li la llibertat i la democràcia” (és aquest de debò el resultat?). Va lamentar els “errors de planificació”, però va negar que hagués mentit i va assegurar que “havia actuat de bona fe i havia fet el que creia que estava bé”. I va concloure que, en cas de no haver-hi hagut intervenció, l’Iraq “seria ara molt pitjor, com Síria”. Els familiars dels 179 soldats britànics morts volen portar-lo al Tribunal de l’Haia per crims contra la humanitat.


Derbi amb descens\nEl Barça guanya un partit gris i envia matemàticament a Segona l'Espanyol, que portava 26 anys consecutius a Primera || Luis Suárez, al cap de poc d'arrancar la segona meitat, decideix un duel mancat de futbol i que va tenir dos expulsats ratificats pel VAR\nDerbi per al Barça per la mínima amb gol de Suárez i descens per a l'Espanyol després de 26 anys a Primera\n© Luis Suárez, al marcar el gol de la victòria blaugrana.\nEl Saragossa podria igualar-lo a 64 punts si venç a Tenerife, mentre que el Girona, que és en zona de play-off, juga contra l’Almeria.\nL’últim descens va ser el 1993 al perdre el ‘play-off’ de promoció davant del Racing on jugava Setién\nLa victòria en el derbi situa els de Quique Setién a un punt del Madrid, que demà rep l’Alabès\nEl Barça, amb més sofriment del que s’esperava, va dictar sentència i va enviar l’Espanyol a Segona divisió, després d’encadenar 26 temporades seguides a la màxima categoria. Un gol de Luis Suárez al cap de poc d’iniciar-se la segona meitat, just després de les dos expulsions, una per bàndol, va decidir un derbi bastant soporífer i amb poques ocasions que manté els blaugranes en la pugna amb el Madrid pel títol. L’Espanyol, en canvi, certifica l’inevitable i repeteix el tràngol del 29 de juny del 1993, data en la qual va consumar el seu fins ara últim descens al perdre el play-off de promoció davant del Racing de Santander, on jugava Quique Setién, que ara els envia a Segona com a tècnic del Barça.\nDavant de la capacitat de crear, destrucció; davant la possibilitat de buscar espais, densitat de futbolistes. I així una vegada i una altra. El Barça es va estavellar durant molts minuts contra l’autobús disposat per Rufete, però no només això, perquè els blanc-i-blaus es van sentir còmodes amb el paper de convidats i van tenir millors ocasions per obrir el marcador.\nVa mantenir Quique Setién el dibuix que havia transformat els dubtes del seu equip en un meravellós partit a Vila-real, amb l’únic canvi de Rakitic, que va entrar per Arturo Vidal, però davant es va trobar un rival que sabia que li tocava perseguir ombres, empetitir espais i córrer a la contra. De fet, la primera gran ocasió va nàixer d’una recuperació, una passada en llarg de Marc Roca i un mà a mà d’Embarba davant Ter Stegen, que va estar impecable i va salvar el seu equip en el minut 10.\nSetanta, vuitanta, fins al 85% de possessió va arribar a tenir el Barça durant el primer temps, però ocasions, poques. Un córner de Messi, buscant el gol olímpic en el minut 14, va ser la primera aproximació dels locals, resposta amb una acció per l’esquerra de Dídac Vilà i una rematada de Marc Roca, un dels destacats.\nMessi, una altra vegada a pilota parada, en aquesta ocasió en el llançament de falta, va posar a prova Diego López (min. 22) i la pilota va passar molt a prop del travesser. La millor ocasió dels blaugranes va ser en una passada filtrada de Griezmann sobre Luis Suárez que l’uruguaià no va aconseguir concretar en l’últim instant (min. 25).\nFins al final del primer temps, el guió del matx es va mantenir inalterable. L’Espanyol va explorar accions a l’esquena de la defensa del Barça i va crear molt perill, com en un acció en la qual Dídac Vilà (min. 44) va disparar contra el pal, en la millor ocasió del primer temps.\nEl 0-0 amb el qual es va arribar al descans deixava els dos equips orfes d’objectius, no valia a cap dels dos: al Barça perquè se li escapava definitivament el tren de LaLiga i a l’Espanyol perquè es consumava el descens. Va moure fitxa Setién al descans, amb la idea de sacsejar el partit. Va posar Ansu Fati per Semedo, però la intenció es va esfumar en quatre minuts, perquè el jove del planter va ser expulsat per una acció sobre Calero. Munuera Montero, advertit per la sala VAR, va visionar l’acció i va expulsar Ansu després d’haver-lo amonestat inicialment amb groga. La jugada es va repetir, aquesta vegada entre Pol Lozano i Piqué, i en el minut 53 el partit ja era un deu contra deu i tot va canviar. Amb espais, el Barça es va sentir més lliure i tres minuts després Luis Suárez va marcar. Va ser en una acció de Griezmann, que va cedir de taló a Messi i el tret d’aquest, rebutjat per un defensor, va arribar a l’uruguaià, que no va perdonar (min. 56). Més enllà d’aquesta jugada, Messi va disposar d’una bona acció per al 2-0, ben resolta per Diego López (min. 69), però a poc a poc el Barça es va anar apagant i l’Espanyol va creure a sumar, almenys, un empat i acomiadar-se de la millor manera. Un parell de rematades de Raúl de Tomás (min. 77 i 90) i una altra de Bernardo van estar a punt d’acabar amb les aspiracions del Barça, però allà es va acabar tot. Els de Quique Setién van sumar una trista victòria i l’Espanyol se’n va a Segona, on va jugar per última vegada la temporada 1993-94 després de perdre una promoció davant d’un Racing en el qual jugava l’ara tècnic blaugrana, que s’ha convertit en la bèstia negra dels blanc-i-blaus.\nEl Betis va golejar 3-0 l’Osasuna i segella de forma matemàtica la salvació en un partit que va dominar davant d’un rival amb els deures ja fets i minvat per les baixes en atac.\nLa qualitat inesgotable de Santi Cazorla, autor de dos gols de penal i de la jugada que va desembussar el duel amb el Getafe, va acabar amb el conjunt madrileny, que va perdre 1-3 i va lamentar les decisions del VAR en el 0-1 i l’1-2.


Seguim instal·lant sonòmetres! - Barcelona Life Study Cohort\nSeguim instal·lant sonòmetres!\nJa són més de 70 els sonòmetres instal·lats! L’objectiu és aconseguir les mesures de la contaminació acústica al domicili de les famílies voluntàries, ja que degut al confinament no es van poder obtenir aquestes dades. Per això s’aprofita la visita dels 6 mesos del bebè, la qual consisteix en recollir una mostra d’orina i una de femta del nadó i en mesurar l’exposició de l’infant al diòxid de nitrogen (NO2) mitjançant un tub que l’acompanya tota una setmana. Ara, a més, s’hi suma la mesura de l’exposició al soroll ambiental amb els mesuradors de soroll també durant una setmana.\nSonòmetre que s’instal·la a casa de les voluntàries.\nAquests equips s’instal·len a l’exterior i és per això que és molt important comptar amb les característiques del domicili (instal·lacions d’aïllament acústic, material dels marcs de les finestres, tipus de vidre, proteccions,…) per tal de poder analitzar posteriorment com afecta el soroll de l’exterior a l’interior.\nLa notícia ha sigut redactada per la Mariona Isern, estudiant en pràctiques al projecte BiSC, en nom del grup de treballadores de camp (Berta Miralles, Beatriz Jurado i Ada Pérez (estudiant)).\nsusana2021-12-13T12:16:42+00:0007/12/2021|Evolució del projecte|


Madrid vaticina xifres menys negatives els pròxims mesos però Ocupació no és optimista\nEl secretari d'Estat d'Economia diu que veu "certa llum" en les dades i ho atribueix a la reforma laboral i al fet que l'ajustament ja s'ha fet. Des de la Generalitat, s'assenyala que la tendència marca un escenari difícil i una evolució complicada.\nRedacció 27/07/2012 - 13.07 Actualitzat 27/07/2012 - 14.47\nEl secretari d'Estat d'Economia, Fernando Jiméndez Latorre, creu que els pròxims mesos l'evolució de l'atur serà menys negativa. Després que s'ha assolit una taxa d'atur de 24,6%, el màxim històric, el govern espanyol ha afirmat que amb tot veu "certa llum" en les xifres de l'última EPA, com és l'increment d'ocupació a temps parcial en 94.300 contractes o la creació d'ocupació que ha registrat el sector privat.\nJiménez Latorre ha dit que es pot deure a l'efecte positiu de la reforma laboral, perquè facilitaria la contractació, o potser també perquè l'ajustament ja s'ha realitzat i a partir d'ara veurem una evolució de l'atur menys negativa en els pròxims mesos.\nEl govern Rajoy intensificarà les reformes\nLa lectura que n'ha fet la vicepresident del govern, Soraya Sáenz de Santamaría, és que "s'han d'intensificar les reformes" i complir els objectius del dèficit. Lluny de relacionar l'augment de l'atur amb la reforma laboral, Sáenz de Santamaría ha indicat que les dades del segon trimestre els animen a continuar amb les reformes.\nEn roda de premsa posterior al Consell de Ministres, la vicepresidenta del govern Rajoy ha indicat que el govern espanyol "està preocupat" pels nivells d'atur i per millorar-los es plantegen controlar el dèficit i fer més reformes estructurals "perquè, si no, no hi ha sortida de la crisi".\nLa Generalitat no és optimista\nA Catalunya ha baixat l'atur en 15.300 persones en el segon trimestre del 2012, fet que per la Generalitat suposa un baló d'oxigen. La taxa de desocupats no arriba al 22%, per sota de la mitjana espanyola, però la secretària d'Ocupació, Ester Sáchez, no és optimista.\n"La valoració puntual d'aquest trimestre respecte a la davallada de l'atur l'hem de valorar positivament, però en qualsevol cas la visió dinàmica i en tendència ens mostra un escenari difícil que ens fa preveure una evolució complicada de cara a la tardor", ha dit la secretària d'Ocupació. A més, ha afegit que encara és d'hora per vincular les dades de l'atur amb la reforma laboral.\nDes del sindicat de CCOO, que veuen "alarmants" les dades d'atur, sí que les han vinculat amb les reformes i han dit que només perllongaran la crisi.\nEls autònoms han assegurat que l'única bona notícia de l'EPA és que "augmenta el nombre d'autònoms empleadors". El descens en 2.600 emprenedors aturats en aquest trimestre ha estat valorat positivament per l'Associació de Treballadors Autònoms (ATA). Però l'ATA ha aprofitat la dada per alertar que la pujada de l'IVA del govern espanyol només farà que "asfixiar-los" i que "estrangula el país" i, especialment, un col·lectiu que pel que fa a l'ocupació està mostrant un bon comportament.


L'Associació de Mitjans d'Informació defensa el treball dels periodistes - Diari de Girona\nDóna suport al director d'El Periódico, Enric Hernández, després dels atacs rebuts per les seves últimes informacions sobre els atemptats\nredacció 01.09.2017 | 19:14\nL'Associació de Mitjans d'Informació (AMI) defensa la llibertat d'expressió davant dels que qüestionen la feina dels periodistes i dels mitjans d'informació amb relació a les informacions publicades sobre els atemptats del passat 17 d'agost a Catalunya.\nEn un comunicat, l'Associació de Mitjans d'Informació transmet el seu suport a El Periódico de Catalunya després dels "atacs patits en els últims dies" amb relació a les informacions publicades per aquest mitjà respecte dels atemptats ocorreguts a Catalunya. Així mateix, expressa el seu "suport i solidaritat" al director d'El Periódico, Enric Hernández, "que ha estat objecte de durs atacs per la seva tasca, arribant fins i tot a rebre les amenaces de mort".\nL'Associació de Mitjans d'Informació considera "fonamental" salvaguardar el dret dels ciutadans a conèixer la veritat "a partir d'una tasca periodística seriosa, ètica i responsable". En el comunicat, AMI considera que les crítiques i pressions "rebudes per qualsevol mitjà no són tolerables, vinguin d'on vinguin, ja que cap govern, institució o col·lectiu pot limitar el dret constitucional dels ciutadans a estar informats".\nDe la mateixa manera, l'Associació de Mitjans d'Informació insisteix que "els editors, igual que han fet sempre, seguiran denunciant qualsevol atac contra la llibertat d'expressió, protegint amb això el dret dels ciutadans a estar informats" i recorden que "la llibertat d'informació està protegida per l'article 20 de la Constitució".\nAixí mateix, l'AMI recorda que "els mitjans d'informació responen davant els seus lectors de la veracitat de les seves informacions amb la seva pròpia credibilitat i sempre davant els tribunals de Justícia".


«Haca i mans», una iniciativa que promou l'agricultura sostenible - Nosaltres La Veu\n«Haca i mans», una iniciativa que promou l'agricultura sostenible\nL'Ajuntament de València i la Fundació Entretantos desenvolupen aquest projecte per fomentar les tasques agrícoles sense petroli\n«Haca i mans» és un projecte que té com a objectiu desenvolupar i reforçar l'agricultura sense petroli per a la mitigació del canvi climàtic i generar punts de trobada i intercanvi de pràctiques sostenibles entre llauradors. Una iniciativa de l'Ajuntament de València, a través de la Regidoria d'Agricultura, Alimentació Sostenible i Horta, en col·laboració amb la Fundació Entretantos.\nEl passat 10 de juliol es va fer una sessió formativa gratuïta a Meliana, que va aprofundir en les pràctiques, ferramentes i utillatges actuals per al maneig de cultius hortícoles amb tracció animal a l'Horta. Els formadors van ser dos llauradors que utilitzen tracció animal: Cristóbal Aguilar, llaurador tradicional que cultiva verdures amb l'ajuda de la seua haca, i Xavier Baixauli, llaurador agroecològic de Museros. Tots dos van compatir els seus coneixements i van dur terme demostracions pràctiques d'ús de la xaruga, l'obridor múltiple en cultius de cebes, encisams i cols, i sembrar i tapar creïlles, entre altres tècniques.\nBaixauli reivindica aquest tipus d'agricultura sostenible i aposta «per la utilització d'animals per a l'agricultura en mitjanes i xicotetes explotacions en lloc dels tractors i la mula mecànica, perquè aporta un valor afegit en la gestió de la matèria orgànica, tancant el cercle de l'agroecosistema, perquè l'herba i la matèria orgànica torna a entrar en l'explotació en forma de fem».\n«Quan jo era xicotet, la comarca de l'Horta estava plena de llauradors, hi havia molta interacció i molts punts de trobada. Ara falten eixos espais i aquesta iniciativa ha contribuït al fet que ens trobem, parlem i ens formem entre nosaltres» comenta un llaurador que va participar en la primera sessió formativa organitzada per «Haca i mans».\nHi van participar 16 persones, de les quals 12 eren llauradors de Bétera (el Camp de Túria), Cases de Bàrcena (L'Horta Nord), Meliana (l'Horta Nord), Sollana (la Ribera Baixa), Mareny de Barraquetes (la Ribera Baixa), la Llosa de Ranes (la Costera), Mislata (l'Horta) i Guadassuar (la Ribera Alta) que fan servir la tracció animal en el maneig dels seus cultius.\nEls mesos de setembre i octubre venen plens d'activitats d'«Haca i mans». L'11 de setembre tindrà lloc al Poble Nou la segona sessió formativa de l'itinerari. La temàtica serà la creació, adaptació i utilització de maquinària i eines sense petroli per al treball agrícola i comptarà amb la presència del col·lectiu Eixarcolant, que farà demostracions amb maquinària i eines per a la preparació del terreny, sembra i plantació, desherbar i collir, i amb dos ferrers, Germán Císcar, de la Llosa de Ranes, i Alfredo Roig, de Bonrepòs i Mirambell (l'Horta Nord), que presentaran els treballs de ferreria que han executat per a l'adaptació de ferramentes i utillatges pel maneig agrícola actual.\nL'última sessió formativa de l'itinerari, el 25 de setembre, abordarà l'ús dels animals de la mà d'Abel Ibáñez, llaurador ecològic expert en tracció animal. En concret es parlarà del sentit dels animals en una finca, benestar animal, instal·lacions, necessitats bàsiques, condicions per albergar els animals, entrenament, educació, etapes de l'ensinistrament i es faran exercicis amb els cavalls. L'activitat compta amb la col·laboració de moltes entitats que donen suport i promouen la tracció animal com ara Asociación Nacional de Tracción Animal «ANTA La Esteva», Associació Catalana de Tracció Animal (ACTA), Asociación Galega de Tracción Animal - Á Molida (AGATRAM), Asociación Nacional de Criadores de la Raza Asnal Zamorana-Leonesa (ASZNAL), Associação Portuguesa de Tracção Animal (APTRAN) i Fédération Européenne du Cheval de Trait pour la promotion de son Utilisation (FECTU).\nAquesta sessió serà al Genovés (la Costera), al mateix lloc on l'endemà, 26 de setembre, se celebrarà la II Trobada ibèrica de tracció animal, amb taules redones i demostracions.\nL'última activitat serà la Fira demostrativa «Haca i mans» el 2 d'octubre al Poble Nou i comptarà amb una taula redona sobre l'ús actual i els reptes de la tracció animal i maquinària i eines sense petroli a l'Horta de València, així com demostracions i pràctiques.


100 FICADES DE PEUS A LA GALLEDA GLORIOSES - Librería edi.cat\nQui no s?ha ficat de peus a la galleda alguna vegada i ha desitjat fondre?s en aquell moment? Quants cops enrojolem en recordar aquelles paraules tan poc oportunes pronunciades en el pitjor dels moments? Quantes vegades hem hagut de preguntar allò d??Escolta, ahir a la nit vaig dirne o fer-ne alguna de grossa? És que no recordo res?? i, en sentir la resposta, hem hagut d?amagar el rostre darrere les mans? Què és el que ens passa pel cap en aquells moments? Una sola frase: ?Em vull fondre!?. Aquest és un llibre amb el qual el lector se sentirà identificat. Ficar-se de peus a la galleda és un fet molt humà. Quan ens expliquen alguna relliscada horrorosa d?un amic, no podem evitar sentir vergonya aliena. Es crea tal empatia que fins i tot demanem al narrador que s?aturi, perquè ja ens imaginem el final de l?anècdota i no el volem sentir. Però en el fons, tots som un pèl sadomasoquistes i tafaners de mena. El lector d?Em vull fondre! es posarà a la pell dels protagonistes de 100 ficades de peus a la galleda, verídiques i explicades amb cruesa. He glossat espifiades de persones anònimes i d?altres més conegudes. La majoria ens faran riure, però n?hi haurà més d?una que no només no farà cap gràcia, sinó que gairebé farà plorar els lectors. El llibre es divideix en tres parts: relliscades històriques, de personatges famosos (polítics inclosos) i anònimes (hi ha planxes que per si soles ja són prou espectaculars).\nVas a comprar el ebook "100 FICADES DE PEUS A LA GALLEDA GLORIOSES" desitges revisar les teves dades de facturació


Hotel Albarracín a Albarracín - Web Oficial\nConsulta tots els descomptes que hem dissenyat per a tu per reservar a través del nostre web oficial\nSortida tardana gratuïta (sota disponibilitat)\nHotel Albarracín s'assenta sobre les bases de l'antic Palau de la Brigadiera\nSi tens ganes de conèixer el pintoresc municipi d'Albarracín, a Terol, Hotel Albarracín és la millor elecció en el centre històric de la localitat. L'hotel està ubicat a l'antic Palau de la Brigadiera, un edifici històric construït a finals del segle XVI. En el seu senyorial saló social podràs observar l'escut original, esculpit en pedra.\nL'hotel disposa de 41 còmodes i funcionals habitacions decorades amb un estil clàssic i rústic. Aquestes estances compten amb excel·lents vistes a les muntanyes o al centre.\nSi estàs planejant una visita a Albarracín, no et perdis el conservat centre de la ciutat, on es troben els principals monuments, i els bells paisatges verges que ofereixen les muntanyes properes.\nReserva amb almenys nous dies d’antelació i reducció d’un 10% de descuent en la seva estància al nostre Hotel Albarracín (*). Promoció ideal per a viatgers que planifiquen els seus viatges amb antelació.\n* Règim d’allotjament o allotjament i allotjament.\nConeix Albarracín i Terol * amb aquesta escapada ideal escapades en família o escapades en parella . Al costat d'un guia oficial de "El Caminador Visites Guiades" recorreràs Albarracín i descobriràs els seus meravellosos racons. A més visitaràs Terol una ciutat que t'encantarà pel seu art mudèjar, els seus carrers, el seu amor, la seva gent i la seva gastronomia. Et recomanem realitzar el teu dinar o sopar al nostre restaurant Portal de Guadalaviar, un lloc idíl·lic i amb història, en ple centre històric de Terol.\nQual Aquesta escapada de dos nits inclou (Mínim dues persones):\n-Visita guiada per la ciutat de Albarracín\n-Visita a la ciutat de Terol (no inclou el transport) al costat d'un guia oficial. a\n- Entrades a "el Mausoleu de Els Amants de Terol", a "La Torre Mudèjar de el Salvador" i "el Museu Provincial de Terol".\nPodràs afegir aquesta escapada a l'finalitzar la teva reserva un cop hagis triat l'habitació i règim desitjats. El preu de l'escapada és de 21,50 € / persona. La fotografia hauria de ser una en què es veiés Terol.\nDescobreix el turisme micològic a través d'l'Hotel Albarracín!\nAquesta tardor fes una escapada micològica rural a través del nostre hotel. Aquesta promoció inclou una passada per persona que autoritza a collir bolets a la Serra d'Albarracín.\nHi ha la possibilitat que reservar l'esmorzar per emportar.\n7 € / persona.\nEl teu allotjament ideal en ple centre històric de Albarracín\nLa decoració senyorial de les nostres habitacions et traslladaran al romanticisme.\nEncant de l'edat mitjana\nLes nostres instal·lacions et conviden a retrocedir en el temps fins a l'època medieval.\nProva el gust de la tradició en ple centre històric d'Albarracín.\nAlgunes claus que no et pots perdre quan visitis aquest meravellós municipi.


Parròquia de la Mare de Déu de Sales - SUECA (COMUNITAT VALENCIANA)\nLa parròquia compta amb un campanar, de planta quadrada i tres cossos, ubicat junt a la façana principal. Té el primer cos un basament de pedra i al inici del mateix trobem uns plafonets ceràmics amb la imatge de la Pietat i les catorze estacions del Via Crucis. La resta del cos es llis i en la cara orientada a la façana està l'esfera del rellotge. Una cornisa el separa del segon cos que compta amb quatre finestres i al seu exterior quatre pilastres toscanes per cada cara sobre un basament. Damunt d'aquest hi ha una cornisa i una balustrada amb pinavles als angles. El tercer cos és una construcció de dos altures, la segon de menor tamany. Compten amb quatre arcs en cada cara i a més en la primera altura amb arcs en diagonal. El segon té aletons als cantons. Remata la construcció un cupulí amb creu i la veleta. En aquesta última està representat el llaurador Andreu de Sales, que va trobar la imatge de la Mare de Déu.\nEl seu interior compta amb una escala "a la castellana", que recorre el perímetre interior de la torre fins el nivell de la Sala de les Campanes. Aquesta sala té una volta de forn realitzada amb rajola. Des d'aquesta altura l'escala es torna de caragol fins pujar al terrat.\nCompta amb escassos graffitti. En el terrat està aquest: "V. PEIRÓ / S. MUÑOZ / CV. COTANDA / 27-11-2014".\nLes campanes estaven instal·lades amb truja de fusta de perfil tradicional valencià a les finestres del segon cos i la menor en el tercer cos. Aquestes comptaven amb cordes per repicar-les des dels peus del campanar i la menor una corda unida al cigonyal per voltejar-la.\nLa fàbrica del campanar es troba en un bon estat de conservació, pintada de blanc. La menor de les campanes està igualment en un bon estat, instal·lada al tercer cos amb truja de fusta de perfil tradicional valencià i mecanitzada amb motor d'impulsos. La resta de campanes està al segon cos, instal·lades amb truja de ferro de la casa Roses i mecanitzades amb electromall i motor de vol continu. Compten amb batalleres postisses i els batalls estan lligats i reforçats amb cable de seguretat.\nLa instal·lació actual de les campanes grans no té vinculació amb l'estat tradicional ni imita l'estil tradicional de tocar, per tant es deurien restaurar per recuperar l'estat original del conjunt, adaptat a les noves tecnologies. Les campanes caldria baixar-les per netejar per dins i fora, canviant les truges de ferro per altres de fusta de perfil tradicional valencià. Finalment els motors actuals es deurien renovar per altres d'impulsos, que permeten tocar manualment i imiten l'estil tradicional de tocar.\nCompta amb un important conjunt de campanes, format per cinc bronzes. El joc original va ser fos en l'any 1803 encarregat pels franciscans que habitaven el convent. La seua autoria no està clara, però sembla factible atribuir-lo al campaner de la ciutat de València, Josep Lleonart per coincidències epigràfiques amb altres campanes signades per ell. La Mitjana, dedicada a la Mare de Déu de Sales va ser refosa en l'any 1890 per haver-se trencat l'anterior. Tot i que tampoc està signada, sembla obra de Ferrer. Les decoracions i ordenació dels elements són idèntiques a una campana d'Albal, feta per aquest fonedor.\nPer una banda, la campaneta de les senyals es voltejaria amb cigonyal des dels peus del campanar, utilitzada per a coordinar tocs amb els actes celebrats al interior del temple i altres senyals. Per altra banda la resta de campanes es repicarien des dels peus del campanar amb llargues cordes unides als batalls i voltejarien des de la mateixa Sala de les Campanes.\nLes cinc campanes voltegen automàticament, mentre que les quatre grans poden repicar, també automàticament.\nEl campanar és una construcció de la segona meitat del segle XVIII, possiblement alçat després de la construcció de l'església conventual (1748-1772). La torre segueix els patrons del model barroc, implantat a finals del segle XVII i utilitzat fins ben entrat el segle XX. Aquest model, derivat de les torres alçades per J. Bta. Pérez Castiel i José Mínguez, es caracteritza pels tres cossos decreixents, amb un cos de campanes que en el exterior imita els arcs del triomf romans i una torreta al remat. Aquesta es va generalitzar a partir de les indicacions de l'Arquebisbe Isidoro Aliaga, que prohibia deixar els terrats de la torre descoberts. Les obres estaven acabades ja en l'any 1803, quan es va fondre el conjunt de campanes.\nEn l'any 1958 la foneria Roses d'Atzeneta d'Albaida, dirigida per Germán Roses, va canviar les batalleres originals i els batalls. La mateixa casa mecanitzà en 1963 les quatre campanes del segon cos, canviant les truges de fusta originals per altres de ferro. Aquestes es mecanitzaren amb motor de vol continu i martell trifàsic. La campaneta de les senyals, ubicada al tercer cos del campanar es va quedar sense mecanitzar. Aquesta ha estat restaurada en la primera dècada del segle XXI, instal·lant una nova truja de fusta i mecanitzant-la amb motor d'impulsos. A més els martells trifàsics els han canviat per electromalls. La restauració i el canvi de batalls han estat realitzats per Electrorecamp S.L.\nEn 2007 es realitzaren obres de millorament en el campanar, principalment al terrat. Els obrers que realitzaren la intervenció deixaren un graffitti commemoratiu.\nSOLER i ALBA, Vicent (29-04-2005)\nALEPUZ CHELET, Joan [Documentació de les campanes] (21-11-2014)\nA la Sagristia del temple trobem, entre dos campanetes d'eixida a missa, el rogle. Aquest segurament va ser adquirit en acabar la Guerra Civil i està ricament decorat. Es toca amb una corda.\nSala de les Campanes Sant Bonaventura (2) GARCÍA 1803 52 81\nSala de les Campanes Sant Josep (3) GARCÍA 1803 66 166\nSala de les Campanes Mare de Déu de Sales (4) FERRER (VALÈNCIA) 1890 80 296\nSala de les Campanes Sant Francesc (5) GARCÍA 1803 84 343\nTercer cos del campanar Santa Bàrbera (1) GARCÍA 1803 47 60


CHANCE - Marta Gil Polo\na partir de la novela “Being There”de Jerzy Kozinsky\nHamburger Sprechwerk (Hamburg-Alemania) 2008\nBalhaus Ost (Berlin-Alemania) 2008\nNominación Premios Rolf Mares a la mejor dirección escénica 2009\n“Chance” és un projecte que neix de la novel.la “Being there” de Jerzy Kosinsky, coneguda per la llegendaria pel.lícula de “Wellcome Mr. Chance”, de Hal Ashby i protagonitzada per Peter Sellers i Shirley MacLein.\nEn un moment de crisi econòmica, pèrdua de valors i d’una desorientació espiritual important, apareix una nova figura, un nou gurú a la primera ciutat del món. Nova York. Es diu Chance i ningu sap qui és ni d’on ve.\nChance és un home que porta treballant uns quaranta anys en el jardí d’una luxosa vil.la de Nova York. Quan no treballa al jardi, queda hipnotitzat per la televisió, a través de la qual coneix el món exterior. Probablement fill bastard, amb fortes limitacions intel.lectuals, mai ha sortit d’aquest paradís. L’acció dramàtica comença quan mort el propietari de la mansió.\nEls advocats es veuen obligats a tancar la casa i a desallotjar el probre jardiner que no posseix cap tipus d’identitat. Però Chance és un home amb sort, vesteix elegants tratges del difunt propietari.surtint de casa, és atropellat pel cotxe de Mr. Rand, el director del Institut de Finances de Nova York.\nDe seguida li ofereix hospitalitat, ja que viuen entre metges i infermeres degut a la malaltia terminal que pateix el mil.lionari poderós. Amb la seva dona, EE, en Chance i Mr. Rand inicien una profunda amistat, recuperant el caliu que havia perdut la seva casa. En Chance parla del seu jardí i dels cicles naturals, les estacions, mentre Mr. Rand enten els seus discursos com a metàfores de la crisi econòmica que està patint el pais. Sembla que tot això sigui un cura per la seva malaltia. D’una manera ben ràpida, Chance es dona a conèixer a través dels mitjans de comuniació com el nou conseller de Mr. Rand. La seva dona, que treballa a les Nacions Unides s’enamora i s’entrega a ell, amb la convicció que la seva relació es portarà a terme quan Mr. Rand s’en vagi per sempre. En quatre dies, Chance passa per la televisió i és convidat als esdeveniments més importants de la nació. Tot i ser un enigma pels serveis secrets de l’Estat, i no tenir cap passat, finalment acaba sent candidat a la presidència dels Estats Units.\nUn societat complexe i sofisticada, plena de mancances emocionals i espirituals. Desitjen una possible reconciliació amb la seva pròpia essència quan apareix la figura d’aquest ésser senzill, natural i tranquil, en Chance, però aquesta fabula resulta una ironia donat la seva vertadera identitat.\nEstem parlant d’orient contra occident? Del gran tema de la incomunicació al s.XXI?\nAquest projecte, estrenat al Hamburger Sprechwerk d’Hamburg i al BalhausOst de Berlin, nominat als premis Ralf Mares Preis d’Hamburg per la posa en escena, està interessat en preguntar a l’espectador, a partir d’un retrat típic d’una societat neuròtica en plena crisi econòmica, sobre el seu primer error relacionat amb l’expulsió del paradís: l’allunyament de la seva propia essència, lligada amb la pèrdua de lo sagrat i de l’alegria i la dimensió espiritual de la vida en harmonia amb l’univers. Una mirada passoliniana sobre l’espectacle.\nEE, Alicia González\nMr. Rand, Carles Arquimbau\nChance, Pep Tosar\nAltres personatges: l’advocat, el periodista, els senadors…etc, Jaume


Consell Insular de Menorca - Arriba la segona edició de MARE, el Certamen Audiovisual per a la Conservació de la Mar Balear\n2a edició de MARE\nMARE –el certamen de fotografia i documental que convida a la ciutadania a captar la bellesa de la mar Balear i a implicar-se en la seva conservació– és una iniciativa col·laborativa impulsada per organitzacions i entitats compromeses amb la conservació marina i la fotografia i el vídeo de naturalesa.\nEn la seva segona edició, es podran presentar les fotografies acompanyades de missatges de conservació del 15 de juliol al 15 de setembre. El formulari d'inscripció i les bases estan disponibles a la pàgina web www.marebalear.org.\nLa primera edició de MARE en 2020 va comptar amb una gran acollida. Van participar 120 persones (103 adults i 17 joves) amb gairebé 1.000 entrades (883 fotografies, 6 vídeos i 3 reportatges amb 36 imatges) i gràcies al suport de 19 entitats col·laboradores. Es poden veure totes les imatges guanyadores de MARE 2020 a la Galeria de la web, i el lliurament de premis a: Lliurament de Premis MARE 2021.\nII edició: del 15 de juliol al 15 de setembre\nLes bases completes estan disponibles a www.marebalear.org.\nEs poden presentar fins a 15 fotografies digitals per participant relacionades amb la mar Balear que treguin a la llum la seva riquesa i bellesa, així com aquelles que exposin la relació humana amb aquest, ja es tracti de denúncies o històries d'èxit.\nEn tots els casos, ha de tractar-se de fotografies realitzades en l'àmbit de la mar Balear durant els anys 2020 i 2021.\nPer a la participació Adulta (> 18 anys), es diferencia entre nivell amateur (indispensable JPG original) i nivell expert (indispensable RAW) a criteri del participant, que pot presentar fins a 15 fotografies distribuïdes en 5 categories: 1. MARE Animalia; 2. MARE Plantae; 3. MARE Magna; 4. MARE Nostrum; 5. MARE Denúncia.\nPer a la participació Jove es diferenciarà entre infantil (joves < de 14 anys) i juvenil (joves d'entre 14-17 anys).\nLa inscripció és gratuïta per a joves membres de l’Associació de Fotògrafs i Filmadors de Natura de les Illes Balears (AFONIB), de la Federació Balear d'Activitats Subaquàtiques (FBDAS) i de centres de busseig associats. Per a la resta de participants el cost de la inscripció és de 10 euros.\nTotes les propostes han de presentar-se acompanyades d'un missatge de conservació.\nEls millors projectes presentats se seleccionaran per incloure'ls en l'exposició itinerant que recorrerà les Illes Balears durant l'any 2022.\nPremi documental marí\nA fi d'unir esforços, MARE ha establert un acord de col·laboració amb Menorca Doc Fest per impulsar el PREMI Al MILLOR DOCUMENTAL SOBRE MEDI MARÍ, les bases del qual es poden consultar a: www.menorcadocfest.com.\nEs tracta d'un premi de documental l'objectiu del qual és donar a conèixer la relació que les illes mantenim amb la mar Mediterrània des d'una perspectiva crítica o descriptiva. Busquem documentals que remoguin consciències i amb històries impactants.\nEl millor documental sobre la mar Mediterrània estarà dotat amb un premi en metàl·lic. A més, les quatre millors propostes formaran part de l'exhibició Menorca Doc Fest 2021 i Aula Doc Fest, per visibilitzar la riquesa i bellesa de la nostra mar.\nPer estar al dia de MARE\nEn la web també s'actualitzarà l'agenda amb tallers i activitats programades de fotografia submarina, exhibicions de les fotografies guanyadores de la primera edició, així com les xerrades previstes durant els mesos d'estiu en totes les illes.\nUs animem a seguir els canals d'Instagram i Facebook per estar al dia.\nUna iniciativa col·laborativa oberta a més suport\nCompta amb el suport financer de Fundació Marilles i Fundatur i l’impuls i col·laboració de Menorca Reserva de la Biosfera, IbizaPreservation, Mallorca Preservation Foundation, Menorca Preservation Fund, Save the Med, Iniciatives Mediterrànies i Foro Marino de Ibiza y Formentera.\nSara García Betorz, coordinadora de MARE, afirma que: “La segona edició de MARE s'ha pensat i dissenyat tenint en compte els resultats de la primera edició i la gran experiència del Consell Assessor. Hem volgut recalcar els tres valors transversals de MARE: la bellesa i riquesa que encara tenim a la nostra mar i especialment en les àrees marines protegides, la necessitat de reconnectar-nos amb la mar i la urgència de promoure accions de recuperació i conservació marina” .\n“MARE ens ajuda a entendre i conèixer l'entorn privilegiat on vivim a través de la fotografia i el vídeo i a recordar-nos que tots tenim un rol en la preservació de la mar Balear”.\nI afegeix: “El naixement de MARE ha estat possible gràcies a l'ajuda de moltes organitzacions i professionals de la fotografia submarina. Seguim en el principi d'un llarg camí i necessitem suport per garantir una alta participació i per fer arribar la bellesa de la mar Balear al públic balear i més enllà”.\nAniol Esteban, director de la Fundació Marilles: “A través de les imatges, un relat en positiu i la participació de milers de ciutadans MARE pot aconseguir compromisos per a la conservació de la mar Balear. En un moment de crisi com el que estem vivint, una iniciativa com MARE és més necessària que mai. La conservació de la mar i la costa de les illes és i ha de ser una peça clau en la recuperació econòmica de Balears”.\nSandra Benbeniste, directora d’IbizaPreservation: “Estem encantats de poder continuar impulsant el certamen fotogràfic MARE a les Pitiüses per segon any consecutiu. En la seva primera edició confirmem el poder de la imatge per transmetre de manera immediata la riquesa del nostre entorn marí, a més de les amenaces a les quals s'enfronta, la qual cosa constitueix una eina potent per fomentar accions de conservació de la mar Balear”.\nPaco Membrives, Montphoto: “En aquesta societat d'idees poc originals i supèrflues, és un plaer veure com neix un projecte molt pensat i amb compromís pel coneixement i la conservació del medi ambient. En la seva primera edició, MARE va superar qualsevol expectativa inicial amb una extraordinària cura i serietat en els seus procediments. Que segueixi l'espectacle!”.\nSara García Betorz - Coordinadora MARE sara.garcia@marilles.org Tel. 670 885 862\nKate Benyon-Tinker - Comunicació IbizaPreservation kate@ibizapreservation.orgTel. 683 38 16 16


Tot a punt per a la diada castellera de Festa Major\nEls Bordegassos a la plaça de la Vila\nSe celebra demà dissabte, a partir de les 18 h, amb l'actuació dels Bordegassos de Vilanova, els Castellers de Vilafranca i la Colla Jove Xiquets de Tarragona\nLa diada castellera de la Festa Major de Vilanova i la Geltrú, que se celebra demà dissabte a les 18 h a la plaça de la Vila, es podrà veure en directe a través de televisions i ràdios locals, i també per La Xarxa Televisions, al canal 159 de Movistar+.\nSerà una de les grans cites de la temporada, amb l'actuació de la colla local, els Bordegassos de Vilanova, juntament amb els Castellers de Vilafranca i la Colla Jove Xiquets de Tarragona.\nEls Castellers de Vilafranca han marcat la Festa Major de Vilanova en vermell al calendari per intentar el 3 de 10 amb folre i manilles, que mai han provat tan aviat. També han anunciat per dissabte altres castells de gamma extra, com el 3 de 9 amb folre i agulla, la torre de 9 i el pilar de 8 amb folre i manilles.\nPer la seva banda, la Jove de Tarragona podria estrenar gamma extra amb el 9 de 8 o el pilar de 8 amb folre i manilles, mentre els Bordegassos de Vilanova volen portar a la seva plaça castells de vuit, amb el 4 de vuit com a repte estrella.\nEl Banc de Sang, present a les diades\nGràcies a un acord entre La Xarxa de Televisions Locals i el Banc de Sang, hi haurà una unitat mòbil per promoure la donació de sang a totes les diades castelleres que es retransmetran al llarg de la temporada. En el cas de la diada de Vilanova, la unitat mòbil s'ubicarà a la plaça Soler Carbonell, davant del Mercat, de 17.30 a 21.30 h.\nAquest estiu fan falta 50.000 donacions de sang a Catalunya per atendre els pacients ingressats en clíniques i hospitals. És per aquest motiu que entre juliol i mitjans de setembre s'han organitzat a tot el país 700 campanyes de donació als llocs amb més afluència, com és el cas de les diades castelleres.\nA la nostra ciutat, a més, la unitat mòbil del banc de Sang i de teixits tornarà els dies 18 i 22 d'agost. Concretament, dijous 18 serà a la Plaça de Soler i Carbonell de 10 a 14 h i de 17 a 21 h, i dissabte 20 serà al passeig de Ribes Roges de 18 a 21 h.


Nova il·luminació per als edificis històrics de Gironella - Aquí Berguedà\nEs canviaran les actuals làmpades d'alogenurs i VSAP per llums més eficients i que permeti més dinamisme de control\nLa il·luminació de diversos edificis històrics de Gironella es renovarà durant el pròxim mes. En concret, es canviaran les actuals làmpades d’halogenurs i VSAP per llums més eficients. Els espais que gaudiran de la millora són la plaça i la façana Ajuntament, la Torre del Rellotge, el Pont Vell, la muralla de la plaça de l’Ajuntament, la Torre de l’Església Vella, l’Església de Santa Eulàlia i la Torre de l’Amo de Viladomiu Nou.\nLes actuals làmpades generen un consum energètic elevat i poc dinamisme de control. Amb la renovació, que durarà un mes, es reubiquen els punts de llum a un emplaçament més òptim per a l’obtenció d’una millora en els nivells d’il·luminació dels edificis i monuments històrics.\nEl projecte el fan a mitges el Consell Comarcal i l’Ajuntament de Gironella i és possible gràcies a una subvenció del Pla de Foment de Turisme Territorial del 2019. En total, l’actuació costa 48.170,66 euros.\nJosep Lara, president del Consell Comarcal del Berguedà, creu que “aquesta actuació de millora de la il·luminació dels edificis històrics de Gironella tindrà un doble benefici pel municipi i per la comarca. Per una banda, amb la nova il·luminació els monuments lluiran més i seran més atractius per atraure turistes; i per l’altra es millorarà l’eficiència energètica, un tema també rellevant per aconseguir ser més sostenibles”.\nLluís Vall, regidor de Turisme de l’Ajuntament de Gironella, explica que “l’aposta pel turisme a la nostra vila és clara, per això fa any que fem inversions en restauració, consolidació i millora dels espais patrimonials. Vall afegeix que “fer-los més amables als visitants i millorar la seva experiència és clau” i destaca que “amb la nova il·luminació ressaltarem més aquests elements, donant-los a la vegada modernitat i també millor eficiència”.\nAjuntament de GironellaConsell Comarcal del Berguedà\nLa Fira del Joc i de Nadal torna al carrer després de l’edició telemàtica del 2020


Correcció ortotipográfica i d'estil | Orquidea Comunicació\nHas d’entregar en breu el treball final de grau o de màster? La tesi doctoral? Has de fer una presentació corporativa davant un possible client? Vols enviar allò que has escrit a una editorial? Som els teus ulls. Revisem i corregim tot allò que necessitis per donar qualitat i valor als teus textos.\nEn un treball acadèmic, les faltes d’ortografia et baixen la nota substancialment. I qualsevol material corporatiu amb errors d’escriptura (intranet, butlletins, comunicats, notes de premsa, targetes, revistes, entre d’altres) posa en joc la credibilitat i, per tant, la teva imatge de marca.\nA Orquidea Comunicació fem una anàlisi exhaustiva d’ortografia, sintaxi i gramàtica. Treiem les males herbes i deixem el teu document llest per ser lliurat.\nCorrecció ortotipogràfica i d’estil de treballs acadèmics i materials corporatius.\nPropostes de millora en base al públic objectiu.\nAdequació a l’estil segons la naturalesa del text.\nCoherència en la maquetació i el disseny: unificació de formats.


Ja és aquí la VI Mostra d’Art Jove de l’Eixample (Betevé) – eixjove.cat\nJa és aquí la VI Mostra d’Art Jove de l’Eixample (Betevé)\nHome/destacats, notícies, VI MOSTRA/Ja és aquí la VI Mostra d’Art Jove de l’Eixample (Betevé)\nFins a finals de mes estan obertes al públic diferents mostres i exposicions de la VI Mostra d’Art Jove de l’Eixample. Les acullen diferents centres cívics del districte i són gratuïtes i obertes a tothom. La mostra ha inclòs també el III Concurs de Cartells i mostres en altres espais com Calàbria 66 o l’Espai de Fotografia F. Català-Roca, en la qual ha col·laborat l’Eix jove, projecte de dinamització juvenil del districte de l’Eixample. El Centre Cívic Urgell acull diferents propostes d’alumnes de batxillerat artístic de diversos centres.\nL’error com a camí d’aprenentatge\nEls errors protagonitzen els projectes dels joves de l’Escola d’Art la Industrial, que s’han acostat de manera col·laborativa a l’assaig, que és clau en l’aprenentatge de les arts. Ho han abordat des de diferents pràctiques i han treballat especialment els volums. Milena Lizaso, que estudia 1r de batxillerat artístic en aquest centre, comenta que “tot el procés que s’ha de fer per arribar a fer una obra és molt important, però potser al final el resultat final no és el que més convenç. El que s’ha descartat com a error pot tenir molt més potencial”.\nEls joves s’interroguen sobre la identitat\nEls alumnes de l’Escola Pia Nostra Senyora s’han centrat en les distorsionsi s’han endinsat, també a través de diferents disciplines, en com percebem la realitat i com ens mostrem, tot analitzant el recurs de la distorsió. Rita López, que hi cursa 1r de batxillerat artístic, explica que el tema que més ha dominat arran del concepte de distorsió és el de la identitat.\nUn toc surrealista\nTambé amb cert contacte amb les distorsions, els projectes de l’Institut Poeta Maragall han abordat el llenguatge del surrealisme amb un projecte col·laboratiu.\nEl conjunt de la mostra, que es pot veure fins al 29 de maig al Centre Cívic Urgell, presenta una diversitat d’aproximacions a l’experiència artística de tres centres educatius del barri.


Una setantena de veïns de Gràcia tornen als carrers per recordar que rebutgen el tanatori | NacióSabadell\nUna setantena de veïns de Gràcia tornen als carrers per recordar que rebutgen el tanatori\nLa paperassa entre Ajuntament i empresa continua estancada\nper Redacció, 17 de maig de 2018 a les 11:31 |\nNova protesta a Rambla Ibèria. Veïns de Gràcia, molts de la plataforma Tanatori No, van tornar a tallar aquesta artèria d'entrada a Sabadell aquest dimecres al vespre. Una setantena de persones van calcar el mateix recorregut que les tres anteriors protestes: des del carrer Mart i fins a l'altura de la N-150. Una mobilització d'anada i tornada.\nAproximadament una hora de manifestació i que ha servit per evidenciar el rebuig que hi ha entre part dels veïns per l'anunci de la construcció d'un tanatori a la Rambla Ibèria. Novament han reclamat que no s'accepti aquest equipament al barri, que està a prop d'un centre escolar, com han recordat.\nVa ser el quart tall de la via i que arriba en un moment que el tema no presenta novetats. L'Ajuntament va denegar la sol·licitud d'una llicència, fa una mica més d'un mes. L'empresa tenia un període d'al·legacions per rebatra aquesta desestimació. Tot i així, la companyia interessada en instal·lar el tanatori va demanar ampliar aquest temps d'argumentacions.\nPer ara, no s'ha notificat aquesta ampliació del termini, que seria de cinc dies. Amb la qual cosa, el procediment està estancat i un cop es concedeixi, es tornaria a reactivar.\nPolítica, Veïns, protesta, Rambla Ibèria, Mèmora, tanatori


Gut Hanneshof Erpfendorf Àustria - Ofertes d'hotels amb els MILLORS DESCOMPTES EN LÍNIA\nSalzburger Strasse 71, Innerwald, Erpfendorf, Àustria, 6383 - Veure al mapa\nMés informació sobre Gut Hanneshof\nConvenientment situat a Erpfendorf, Gut Hanneshof Hotel és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Gut Hanneshof Hotel, l'excelent servei i instal.lacions superiors faran de la vostra estada una experiència inoblidable. Les carecterístiques més important de l'hotel inclouen Zones públiques amb Wi-Fi, aparcament de cotxes, restaurant, bar, s'admeten animals de companyia.\nA més, totes les habitacions ofereixen una gran varietat de comoditats com ara calefacció, mini bar, insonorització, telèfon, TV satèl•lit/cable per satisfer els clients més exigents. L'hotel ofereix una excelent varietat d'instal.lacions d'oci, incloent sauna, camp de golf (a 3 km), esquí, parc infantil, ping pong. Descobreixi una encantadora mescla de servei profesional i ampla gama de característiques a Gut Hanneshof Hotel.


Ja n’hi ha prou d’atacs - L'esport per la independència\nDissabte, 14 de febrer a les 11:15h de 2015\nJa n’hi ha prou d’atacs\nAquest cap de setmana, la Federació Catalana de Futbol farà una aturada de les competicions, un gest que es pot considerar com el tret de sortida pràctic a la denúncia dels greuges que pateix l’esport català. Ja n’hi ha prou! Cal dir-ho ben alt i clar. Per això ens sumem a l’acció de la Federació Catalana de Futbol i a les paraules del president de la UFEC, que ha denunciat els greuges que pateix l’esport català. Són un gest digne i necessari. Catalunya és novament sotmesa a una sèrie d’atacs a la línia de flotació del seu esport: els milers de clubs privats, gestionats en gran part per gent voluntària i altruista, que amb el seu dia a dia fan de Catalunya un país esportiu per excel·lència.\nL’Estat espanyol, els darrers anys i mesos, ha aprovat mesures que afecten a totes les entitats esportives. Com la llicència única, que pretén passar uns recursos propis de les federacions catalanes cap a les federacions espanyoles atorgant a aquestes el dret a gestionar totes les llicències de federats d’aquell esport encara que no competeixin fora de Catalunya. Com l’obligació de fer cotitzar tots els voluntaris que reben retribucions simbòliques per la seva tasca o l’aplicació de la llei de l’exercici de les professions de l’esport, que prohibirà que es desenvolupi qualsevol tasca tècnica dins d’un club sense una titulació mínima de nivell superior, condició que molts considerem impossible de complir sense l’aprovació d’una llei del voluntariat. O com la imposició de l’IVA de tipus general a les entitats esportives, com si aquestes fossin empreses, o la supressió de l’exempció de pagament de l’impost de societats sobre les entitats esportives, fet que a part de gravar-les, les obliga a portar una comptabilitat més complicada i lenta, lluny de les capacitats de la gent voluntària i altruista que porta la major part de clubs esportius.\nLa conseqüència final de tots aquests greuges és l’increment de quotes i despeses per a les famílies, una major dificultat per trobar voluntaris que acceptin la responsabilitat de dirigir clubs esportius, l’augment de l’activitat esportiva no organitzada, la desaparició de clubs, la conversió de les federacions esportives catalanes en simples delegacions de les espanyoles i una major diferència entre l’esport de base i el d’elit.\nCatalunya és una potència esportiva indiscutible. Només cal veure i contrastar la seva població amb els molts clubs i esportistes que dóna, tot i ser fiscalment una nació sotmesa i maltractada sense els recursos ni la capacitat de decisió que li corresponen pels seus mèrits. Espanya, sobretot els seus dirigents, no veu l’èxit de l’esport català amb admiració sinó amb recel i enveja i exclusivament com una font de recursos, tant humans com econòmics. N’hi ha prou amb recomptar els centenars d’esportistes que, tot i haver estat formats i suportats econòmicament pels clubs catalans en la seva etapa de formació, acaben nodrint les seleccions espanyoles i aconseguint èxits per a les federacions espanyoles que no repercuteixen en absolut en cap millora per als clubs i federacions catalanes. Tot un contrasentit.\nPerò si aquesta permanent situació de greuge comparatiu de l’esport català ja dol en sí mateixa, encara fa més mal observar que en un moment de crisi econòmica profunda a tot l’Estat espanyol, que afecta directament a la viabilitat de les entitats esportives, les institucions espanyoles opten per munyir encara més la base de l’esport, un fet que a qui més afecta és a Catalunya pel seu gran nombre de clubs i practicants. Davant d’això, creiem que la millor solució és que l’esport català, com el país, tinguin un projecte propi que ens permeti definir quin és el model d’esport que volem.\n763 lectures Un comentari Envia\n6 de juliol 14.18h


Assistim a l’acte de celebració del Dia Internacional de les Famílies – El blog de CIPAIS\nAssistim a l’acte de celebració del Dia Internacional de les Famílies\nPublished on: 31 maig, 2018 11 juny, 2018 Author: Equip CIPAIS Comment: 0\nEl passat dimarts 15 de maig es va celebrar el Dia Internacional de les Famílies. Eduard Tàpias i Iris Roch van assistir a la celebració de l’acte organitzat per la Secretaria d’Afers Socials i Famílies.\nLa taula rodona estava formada per Francesc Iglesies, Secretari d’Afers Socials i Famílies, Roser Galí, Directora General de Famílies, Marta Vilalta, Directora General de Joventut, Cesc Poch, Director de l’Agència Catalana de Joventut, Georgina Oliva, Directora General d’Atenció a la Infància i Adolescència (DGAIA), Agnès Russiñol, Directora de l’Agència Catalana d’Acolliment i Adopció i Bernat Valls, Director d’Acció Cívica i Comunitària.\nL’objectiu de la celebració d’enguany va ser posar en relleu el lleure familiar, entenent el lleure com un dret i no un privilegi.\nEn primer lloc, vam tenir l’ocasió de conèixer els diferents programes dirigits des de joventut, com són “Vacances en família” o “L’estiu és teu”. Aquestes fòrmules han estat tot un èxit, augmentant el nombre de participants signitivament en els últims anys (9143 famílies participants a Vacances en Família 2017). S’ha apostat per l’inclusió dels avis i àvies en els espais de lleure familiars.\nPosteriorment vam reflexionar en l’àmbit de la infància i adolescència. La DGAIA té la responsabilitat de crear polítiques orientada als menors, un dels seus objectius principals és enfortir l’empoderament familiar perquè els nens i nenes tornin al seu nucli familiar, entenent que la mesura de separació ha de ser conjuntural. A Cipais treballem des de l’any 2010 en el programa d’atenció a menors i famílies derivats pels equips EAIA amb la finalitat de treballar i millorar l’entorn familiar dels menors que conviuen amb els seus progenitors o amb familiars acollidors, des de llavors hem atès a més de 260 usuaris i usuàries.\nA continuació ens van convidar a pensar què entenem per benestar de les famílies, tenint en compte tres factors: les criances alternatives, trencar els cànons (el que val per una família, no val per una altra) i per últim com fer participar a totes les famílies. Per últim, es va transmetre la intenció de treballar per a potenciar les polítiques de prevenció.\nLa següent intervenció va donar lloc a parlar de l’acolliment i l’adopció, defensant el fet de ser capaços de crear una cultura de l’acolliment i també es va referir l’objectiu de donar el màxim de suport a les famílies d’acollida i no posar pals a les rodes per temes burocràtics.\nDes d’acció cívica i comunitària es va parlar del voluntariat, de la importància de la formació i atenció a les associacions que tenen persones voluntàries. D’altra banda, pel que fa a la intervenció comunitària es va comentar que es treballa en els plans de desenvolupament comunitari, familiar, de civisme, de convivència i d’integració. En els últims anys es treballa en projectes temàtics sobre la prevenció a l’assetjament. L’any 2017 es compatibilitza 15.000 activitats on hi han participat 30.000 persones. Aquesta àrea gestiona 40 equipaments: espais cívics, ludoteques i casals de gent gran. Es fomenta la interrelació generacional, intenció que ens recorda al primer punt, el fet d’incloure a persones grans amb joves.\nL’última intervenció, Roser Galí va iniciar amb la següent frase que ens va agradar molt: “tota família és bona, si el vincle és bo” i va explicar en què consistirà el pla de famílies que es portarà a terme. Entenem que totes les persones podem passar per una situació adversa que pot situar-nos en una posició més vulnerable, així doncs parlarem de capes de necessitat.\nEn primer lloc les necessitats bàsiques: ocupació, formació i habitatge. En aquest punt també hi entra la mobilitat, la gestió del desplaçament i l’envelliment.\nEn segon lloc el vincle emocional i afectiu. Per això s’han creat els Serveis d’Orientació i Acompanyament a les Famílies.\nEn tercer lloc la prevenció i suport a les famílies amb necessitats especials. Es volen incrementar els ajuts en salut mental, addiccions, violència intrafamiliar i perspectiva cultural.\nEn quart lloc els usos del temps. El temps de lleure, productiu i reproductiu. Fomentar l’equilibri, la corresponsabilitat i la igualtat.\nVa ser un acte molt interessant on es vam poder reflexionar conjuntament sobre el futur de les famílies a la nostra societat, endavant!\nCategories: Esdeveniments externs, Families\nPrevious PostLaura Peiró ha iniciat la participació al grup de cuidadors del CAP Roger de Flor\nNext PostCipais participa a la Festa Major de la Dreta de l’Eixample!


Política de privacidad - maresmar.com\nL’accés i ús del lloc web https://www.maresmar.com/ (d’ara endavant, “Web””) atribueix la condició d’usuari al visitant de la Web i implica la total acceptació sense reserves per part de l’usuari de les condicions d’ús vigents a cada moment.\nMARESMAR, S.L.O. (d’ara endavant, denominada col·lectiva i indistintament “MARESMAR”, “nosaltres“, “nostre” o “ens”) considera fonamental la privacitat de les persones, tant dels visitants de la Web com de qualssevol altres afectats que ens proporcionen informació com a part de la prestació de serveis (d’ara endavant i conjuntament, “vostè” o el “usuari” i de manera plural, “vostès” o els “usuaris”).\nEn aquest sentit, MARESMAR es compromet al tractament de les seves dades d’acord amb la normativa de protecció de dades personals aplicable i en vigor a cada moment. Concretament, MARESMAR complirà amb les premisses establertes en la Llei orgànica 3/2018, de 5 de desembre, de Protecció de Dades Personals i garantia dels drets digitals (“LOPDGDD”), així com aquelles del Reglament (UE) 2016/679, de 27 d’abril de 2016, del Parlament Europeu i del Consell relatiu a la protecció de les persones físiques pel que fa al tractament de dades personals i a la lliure circulació d’aquestes dades i pel qual es deroga la Directiva 95/46/CE (“RGPD”) i qualssevol altres regulacions correlatives d’aplicació en vigor a cada moment. Sobre la base d’això, MARESMAR informa de la seva Política de Privacitat, amb la finalitat de fer coneixedors als usuaris sobre el tractament de les seves dades, així com dels principis fonamentals sobre protecció de dades personals que aplica. Per a això, consulti els apartats a continuació:\nIdentitat del Responsable del tractament: MARESMAR, S.L.U.\nAdreça postal: Carrer Longitudinal 6 Núm. 107 – Mercabarna-, 08040 BARCELONA\nTelèfon: +34 93 263 27 24\nCorreu electrònic: datos@maresmar.com\n¿Quines són les finalitats principals del tractament de les seves dades?\nLes dades personals facilitades i recollits, ja sigui mitjançant subscripcions disponibles a la web, contractacions, correus electrònics i / o trucades, seran empleats amb els següents propòsits: (a) respondre, atendre i gestionar a les consultes, qüestions i / o sol·licituds realitzades pels diferents usuaris; (B) prestar els nostres serveis de conformitat amb l’apartat informació legal (c) garantir el correcte funcionament tècnic del Web; i (d) utilitzar per a qualsevol altre fi exigit o permès per la legislació aplicable o per al qual vostè hagi prestat el seu consentiment.\nLes bases legals per tractar les seves dades personals són: (a) l’existència d’una relació precontractual i / o contractual; (B) quan resulti necessari per a la satisfacció d’interessos legítims perseguits per MARESMAR; (C) quan hagi donat el seu consentiment; i (d) quan sigui necessari per complir amb les obligacions legals i reglamentàries de MARESMAR.\n¿Per quant de temps conservarem les seves dades?\nLes dades obtingudes seran conservades mentre es mantingui la seva relació amb nosaltres, i fins i tot amb posterioritat a l’extinció d’aquesta durant el termini necessari per a la formulació, exercici o defensa de reclamacions, i obligacions legals i contractuals, sempre estant degudament bloquejades.\n¿Qui podran ser destinataris de la comunicació de dades?\n– Personal autoritzat de MARESMAR o els seus representants actuant en nom de MARESMAR, subjectes a les lleis de protecció de dades que siguin aplicables;\n– Tercers (proveïdors de serveis que processen informació com a encarregat de tractament de dades, sota les instruccions de MARESMAR). Tot això només després de dur a terme les mesures necessàries per assegurar que podem compartir aquesta informació i havent celebrat el corresponent contracte d’encàrrec de tractament, de conformitat amb normativa de protecció de dades aplicables.\nLes dades personals poden tractar-se fora de l’Espai Econòmic Europeu (EEE). Quan es tractin fora de l’EEE, MARESMAR s’ha d’assegurar que aquest tractament de dades transfronterer és protegit amb les garanties oportunes.\nAquestes garanties poden incloure:\nClàusules Contractuals Tipus aprovades per la Comissió Europea. Aquestes clàusules estandarditzades proporcionen suficients garanties per garantir que es reuneixen els requisits d’adequació i seguretat establerts pel Reglament General Europeu de Protecció de Dades; o\nCertificacions que demostren que els tercers situats fora de l’EEE tracten dades personals d’una forma conseqüent amb el Reglament General de Protecció de Dades. Aquestes certificacions són aprovades bé per la Comissió Europea, bé per una autoritat supervisora competent, o bé per un organisme nacional d’acreditació competent d’acord amb el Reglament General de Protecció de Dades.\nDret a sol·licitar l’accés a les dades personals: vostè podrà preguntar a MARESMAR si està tractant les seves dades, i en cas afirmatiu accedir-hi.\nDret a sol·licitar la seva rectificació si les dades són inexactes, o completar les dades que tinguem incomplets.\nDret a oposar-se al tractament: MARESMAR deixarà de tractar les dades personals, amb l’excepció que hagin de seguir tractant-se per motius legítims o per a l’exercici o defensa de possibles reclamacions.\nDret a la portabilitat de les dades: en cas que l’usuari vulgui que les seves dades siguin tractades per un altre responsable del tractament, MARESMAR li facilitarà el transvasament de les seves dades a el nou responsable.\nPer a l’exercici dels seus drets li preguem que ens ho comuniqui per escrit a MARESMAR Carrer Longitudinal 6 Núm. 107 – Mercabarna-, 08040 BARCELONA o envieu-nos un correu electrònic a: datos@maresmar.com Si es té dubtes sobre la seva identitat, podrà resultar necessari aportar fotocòpia de l’DNI o document equivalent que acrediti la identitat i sigui considerat vàlid en dret. Per a això, pot utilitzar els models i formularis sobre els diferents drets que disposa l’Agència Espanyola de Protecció de Dades a la seva pàgina oficial (https://www.aepd.es/reglamento/derechos/index.html).\nL’informem el dret que li assisteix a presentar reclamació davant l’Autoritat de Control, específicament, davant l’Agència Espanyola de Protecció de Dades (https://sedeagpd.gob.es/sede-electronica-web/vistas/formNuevaReclamacion/nuevaReclamacion.jsf), i altres organismes públics competents per a qualsevol reclamació derivada de les seves dades personals.\n¿Com protegim seves dades personals?\nPer tal de vetllar per la seguretat de la informació, MARESMAR aplica diferents mesures tècniques i organitzatives per garantir el nivell de seguretat adequat de conformitat amb la normativa aplicable. En qualsevol cas, MARESMAR prendrà mesures tècniques i organitzatives adequades, tant al dissenyar el sistema de tractament de les dades com en el moment del propi tractament, per preservar la seguretat i impedir tractaments no autoritzats. No obstant això, tot i la implementació diligent d’aquestes mesures, l’usuari ha de saber que les mesures de seguretat a Internet no són inexpugnables. MARESMAR no és responsable d’actuacions de tercers que, vulnerant aquestes mesures, accedeixin a les esmentades dades i informació.\nEls professionals que treballen en MARESMAR i que tinguessin algun tipus d’intervenció en els serveis prestats a l’usuari, estan compromesos a no divulgar ni fer ús de la informació a la qual hagin accedit. La informació subministrada per l’usuari tindrà, en tot cas, la consideració de confidencial, sense que pugui ser utilitzada per a altres fins que els relacionats amb la gestió vinculada a les seves sol·licituds i als serveis contractats a MARESMAR, si escau. En aquest sentit, ens obliguem a no divulgar ni revelar informació sobre les pretensions de l’usuari, els motius de l’assessorament sol·licitat o la durada de la seva relació amb aquest.\nLa Web pot contenir enllaços a altres pàgines webs. Tingueu en compte que no som responsables de la privacitat i el tractament de dades d’altres pàgines webs. Aquesta política de privacitat és aplicable exclusivament a la informació que es recull a la web. Us recomanem que llegiu les polítiques de privacitat i tractament de dades d’altres pàgines web amb les quals enllaça des de la nostra web o que visiti de qualsevol altra manera.\nMARESMAR té presència en algunes de les principals xarxes socials d’Internet, i de les que actua com a responsable del tractament en relació amb les dades publicades per MARESMAR.\nMARESMAR tractarà les dades per cada xarxa social segons les normes establertes a l’efecte per cada xarxa social. Per tant, i mentre no es manifesti el contrari des MARESMAR podrem informar, als nostres seguidors a la xarxa social corresponent de les nostres activitats, esdeveniments, i altres temes relacionats, inclosa l’atenció al seguidor, pels canals que la xarxa social proporcioni a l’efecte .\nMARESMAR no extraurà dades personals de les xarxes socials, llevat que l’usuari ens doni el seu consentiment exprés.\nEste sitio web no está diseñado ni dirigido a menores de dieciocho (18) años, sin autorización de los padres o tutor legal. En este sentido, no recopilamos deliberadamente información de dichas personas. En cualquier caso, si los padres o representantes legales consideran que sus hijos nos han remitido datos personales, sin su consentimiento, comuníquese con nosotros escribiendo a datos@maresmar.com\nModificacions i integritat de la nostra Política de Privacitat\nNomés utilitzarem les seves dades de caràcter personal segons el que estableix la Política de Privacitat que estigui en vigor en el moment en què obtinguem les seves dades de caràcter personal. MARESMAR es reserva el dret a modificar en qualsevol moment aquesta Política de Privacitat, publicant aquestes modificacions a la web, pel que li recomanem que consulti la Política de Privacitat cada vegada que accedeixi a la web. Si en algun moment vam decidir utilitzar dades personals de manera diferent al que es va declarar en el moment de la seva obtenció, l’hi comunicarem per correu electrònic, sempre que disposem d’ell mateix. En aquest moment se li donarà l’opció d’autoritzar altres usos o divulgacions de les dades personals que vostè ens hagués facilitat abans de la modificació de la nostra Política de Privacitat. En cas que qualsevol clàusula de la present Política de Privacitat fora anul·lada o considerada nul·la, la resta de les condicions no es veuran afectades, conservant plenament la seva validesa i vigència, en atenció a la normativa vigent d’aplicació en cada moment.\nEn utilitzar el nostre lloc web, l’usuari admet que ha llegit i accepta aquesta Política de Privacitat i el nostre Avís Legal.\nData de l’última actualització: desembre de 2020.


Saül Gordillo recorda que el pressupost per habitant de l'ACN és el més baix d'Europa · Tribuna.cat\nDijous, 14 de abril del 2011 | 18:48\nBarcelona · Minuts després que el Secretari de Comunicació, Josep Martí, el cessés com a director de l'Agència Catalana de Notícies el passat 8 d'abril, Saül Gordillo va deixar entreveure que s'aproximava un aprimament de l'agència. De fet, ja fa temps que s'especula amb aquesta possibilitat i l'únic que falta per saber és fins a quin punt arribarà i si, a la pràctica, la retallada la tornarà a convertir en una agència de segona, tot i que Francesc Homs ha volgut refermar avui l'"aposta clara i rotunda" del govern per TV3, Catalunya Ràdio, i l'ACN.\nEn el seu primer article des que no és director, publicat a l'Avui, Gordillo ha volgut fer balanç dels quatre anys en què ha encapçalat l'ACN i ha destacat l'austeritat amb què s'ha treballat. "La ràtio de pressupost de l'agència (públic i/o privat) per habitant està, en el cas català, per sota de la resta de països europeus", ha afirmat el periodista, que ha comparat els 0'47 euros l'any de pressupost per habitant de l'ACN amb els 0,66 de la croata CNA; els 1,02 de l'espanyola Efe; els 1,35 de l'eslovena STA; els 1,60 de la francesa AFP; els 1,66 de la belga BNA i els 2,88 de la suïssa ATS.\nGordillo ha recordat que un periodista de l'Agència "escriu, fotografia, grava àudios i enregistra vídeos, cobreix actes de premsa i aixeca notícies. No hi ha empresa periodística al país amb una redacció tan innovadora i polivalent", ha conclòs, tot i afegir que aquest model era l'únic possible "amb criteris de sostenibilitat".\nL'exdirector del mitjà també ha remarcat que "amb la mateixa aportació pública directa d'abans (3,5 milions d'euros anuals), l'ACN ha triplicat la facturació, ha incrementat les empreses i mitjans abonats i ha elevat la influència en l'àmbit mediàtic nacional i estatal". Un increment de recursos amb els que l'agència ha augmentat la plantilla, ha sortit a l'estranger i "ha crescut a la capital sense marxar de comarques".


(S'ha redirigit des de: CaixaFòrum)\nCaixaForum ofereix una àmplia programació d’exposicions i activitats culturals i educatives dirigides a tots els públics. Forma part d’una xarxa de centres CaixaForum que s'expandeix per diversos punts de la geografia espanyola: CaixaForum Madrid, CaixaForum Lleida, CaixaForum Palma, CaixaForum Tarragona, CaixaForum Girona, CaixaForum Saragossa i CaixaForum Sevilla.\nL’edifici era propietat de l’industrial cotoner Casimir Casaramona, qui l’any 1909 va decidir reunir tota la producció de les seves tres fàbriques en un únic edifici. Per fer-ho, va encarregar la construcció a l’arquitecte Josep Puig i Cadafach, una de les figures més destacades del modernisme català i reconegut arquitecte en aquella època.\nLa fàbrica es va inaugurar l’any 1913 i va tancar les seves portes l’any 1919. Des de llavors, l’edifici va servir per a diversos usos, des d’un magatzem a seu de la cavalleria de la Policia Nacional. "la Caixa" ho va adquirir l’any 1963 i - després de la seva declaració com a Bé d'Interès Cultural als anys 70 - en 1993 es van iniciar les obres de restauració, modernització i adaptació d’ús cultural i social com a CaixaForum Barcelona.\nObtingut de «https://ca.wikipedia.org/w/index.php?title=CaixaForum_Barcelona&oldid=24427867»


EL GOL S'ABSENTA AL NOU MUNICIPAL (0-0) - Unió Esportiva Cornellà\nEL GOL S’ABSENTA AL NOU MUNICIPAL (0-0)\nLa UE Cornellà no ha pogut passar de l’empat davant el CF Peralada.\nDesprés d’una primera meitat poc vistosa, la UE Cornellà ha dominat els segons 45 minuts i ha pogut aconseguir la victòria en diverses ocasions, no obstant això, la falta d’encert de cara a porteria i algunes decisions arbitrals han privat als verds de sumar els 3 punts.\nPrimera meitat igualada i de poques ocasions. Leo Ramírez, en el 16′, ha tingut la primera acció de perill després d’un llançament des de la cantonada que ha sortit fora. Poc després, el Peralada ha buscat la rèplica amb un apropament per banda que la defensa local ha refusat a la perfecció. Una falta llançada pel visitant Juanma Boselli, que ha detingut Ramón, ha estat l’acció més destacada fins al descans.\nEn la represa, el gol s’ha resistit diverses vegades. En el 55′, Pere Martínez ha posat un bon centre a l’àrea però ni Carlos Esteve ni Manucho han arribat a rematar. En la jugada següent, novament Pere ha buscat sorprendre a José Suárez per dalt després d’un mal refús però la pilota ha sortit fora.\nI en el minut 66, la més clara. Nova acció per banda dreta de Pere Martínez i gran rematada de cap de Carlos Esteve que ha detingut el porter visitant. Els minuts han passat i la igualtat ha continuat manant en el marcador però en el temps afegit, i després de no assenyalar un penal sobre Agus Medina, de nou l’àrbitre ha volgut ser protagonista anul·lant un gol al Cornellà per una possible falta sobre un defensor del Peralada.\nSegon empat consecutiu que deixa als homes de Xavi Calm en la quarta posició de la taula amb 49 punts, a 2 del segon.\nLa setmana vinent, el Primer Equip jugarà dos partits. El dijous 28 rebrà al CD Mirandés en el duel corresponent a la tornada de la final de la Copa Federació (20:30h) i el diumenge visitarà a la UB Conquense en la 31a jornada de lliga (12h).\nResultat: UE Cornellà 0-0 CF Peralada\nÀrbitre: Julio Fermín Leo Ollo. Ha amonestat als locals Goldar, Pere, Borja, Agus i Leo i al visitant Montes.\nUE CORNELLÀ: Ramón, Pere, Ricard, Goldar, Borja, Fall (Gaspar, 60′), Eloy (Lobato, 81′), Leo, Manucho, Agus i Héctor (Carlos Esteve, 55′).\nCF PERALADA: José Suárez, Maxi Villa, Teo, Rober, Montes, Santi Bueno, Juanma Boselli, Jofre, Álex Pachón (Marc Grau, 90′), Pau Miguélez (Mario, 68′) i Andzouana (Baró, 80′).\nXAVI CALM: “La primera part ha estat dolenta però en la segona hem estat bé, dins de no poder marcar, estic content amb l’actitud dels segons 45 minuts. L’acció d’Agus és penal i l’última jugada no l’entenc. Crec que són dues accions que no ens afavoreixen i hi ha malestar al vestuari. No entenc què ha de passar perquè, en un camp com aquest en el qual es juga a les àrees, ens xiulin penal”